

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 Kantonalna uprava civilne zaštite

 **KANTONALNI OPERATIVNI CENTAR**

Broj:17-40-1-165/22

Goražde, 16.06.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde nisu zabilježene pojave opasnosti od prirodnih i drugih nesreća koje bi ugrožavale ljude i materijalna dobra.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 36 pregleda. Devet osoba je zadržano u Kantonalnoj bolnici Goražde radi daljeg liječenja.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde, u posljednja 24 sata dolazilo je do prekida u snadbjevanju stanovništva vodom u visinskim dijelovima grada. Prema informaciji 6.Marta dana 16.06.2022. godine doći će do prekida u snadbjevanju vodom na području Grada Goražde od 9.30 sati.

 Vodostaji svih vodotokova na području BPK Goražde su stabilni.

 Prema informaciji Elektrodistribucije-poslovna jedinica Goražde u posljednja 24 sata nije bilo prekida u snadbjevanju stanovništva električnom energijom na području BPK Goražde.

 Prema informaciji iz Direkcije za ceste BPK-a Goraže putni pravci R-448 i R-448A su prohodni i saobraćaj se odvija bez problema.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

Izvještaj za dan: **15.06.2022.**

* Dana 15.06. uzorkovan je materijal za testiranje na COVID-19 kod ukupno 9 osoba,3 iz Kantonalne bolnice i 6 Dom zdravlja Goražde.
* Završena su testiranja i prema rezultatima **nema pozitivnih** osoba na COVID-19 .
* Zaključno sa 15.06. na području BPK nema aktivno zaraženih osoba koronavirusom (COVID-19), oporavljeno je ukupno 3958osoba, a 127 osobe su preminule (115 iz Goražda , 8 iz Ustikoline , 4 iz Prače).

**„A“ tim Federalne uprave civilne zaštite:**

 **Dana 15.06.2022.** godine po dojavi građana Orahovice , Grad Goražde FBIH prijavljen je NUS. Radi se o ručnoj bombi, 1 kom. A tim FUCZ-e je navedeni NUS preuzeo 15.06.2022. godine i uskladištio na propisani način.

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Kurtović Nedim*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-